title: 2013/4/Euratom: Neuvoston päätös, annettu 11 päivänä joulukuuta 2012 , sen hyväksymisestä, että Euroopan komissio tekee Euroopan atomienergiayhteisön ja Sveitsin valaliiton välisen tieteellistä ja teknologista yhteistyötä koskevan sopimuksen, jolla Sveitsin valaliitto assosioidaan Euroopan atomienergiayhteisön ydinalan tutkimuksen ja koulutuksen puiteohjelmaan (2012–2013)

text:
               9.1.2013

               FI

               Euroopan unionin virallinen lehti

               L 4/1

      NEUVOSTON PÄÄTÖS,
   annettu 11 päivänä joulukuuta 2012,
   sen hyväksymisestä, että Euroopan komissio tekee Euroopan atomienergiayhteisön ja Sveitsin valaliiton välisen tieteellistä ja teknologista yhteistyötä koskevan sopimuksen, jolla Sveitsin valaliitto assosioidaan Euroopan atomienergiayhteisön ydinalan tutkimuksen ja koulutuksen puiteohjelmaan (2012–2013)
   (2013/4/Euratom)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan komissio on neuvoston antamien neuvotteluohjeiden mukaisesti neuvotellut Euroopan atomienergiayhteisön ja Sveitsin valaliiton välisen tieteellistä ja teknologista yhteistyötä koskevan sopimuksen, jolla Sveitsin valaliitto assosioidaan Euroopan atomienergiayhteisön ydinalan tutkimuksen ja koulutuksen puiteohjelmaan (2012–2013), jäljempänä ’sopimus’.

               (2)

               Olisi hyväksyttävä, että Euroopan komissio tekee sopimuksen,

         ON HYVÄKSYNYT TÄMÄN PÄÄTÖKSEN:
   Ainoa artikla
   Hyväksytään, että Euroopan komissio tekee Euroopan atomienergiayhteisön ja Sveitsin valaliiton välisen tieteellistä ja teknologista yhteistyötä koskevan sopimuksen, jolla Sveitsin valaliitto assosioidaan Euroopan atomienergiayhteisön ydinalan tutkimuksen ja koulutuksen puiteohjelmaan (2012–2013).
   Hyväksytään tämän päätöksen liitteessä oleva Euroopan komission julistus, jonka Euroopan komission edustaja antaa Euroopan atomienergiayhteisön puolesta kun sopimus tehdään.
   Sopimuksen teksti on liitetty tähän päätökseen.

      Tehty Brysselissä 11 päivänä joulukuuta 2012.

            Neuvoston puolesta

            Puheenjohtaja

         A. D. MAVROYIANNIS

      LIITE

         Euroopan komission julistus Euroopan atomienergiayhteisön puolesta
         Sveitsin valaliiton edustajat ovat pyytäneet Euroopan komissiota vahvistamaan, ettei Sveitsin valaliitolta vuodelle 2012 kaikissa Euratomin tutkimustoimissa odotettavien rahoitusosuuksien kokonaismäärä ole yli 55 miljoonaa Sveitsin frangia.
         Euroopan komissio vahvistaa, että asiaa koskevien tilastotietojen perusteella ja ottaen huomioon suhdeluvut, joita sovelletaan Sveitsin valaliitolta vuodelle 2012 odotettavien rahoitusosuuksien laskentaan kaikissa Euratomin tutkimustoimissa, myös ennen tämän sopimuksen tekemistä, Sveitsin valaliiton maksettavaksi vuodelle 2012 tuleva kokonaismäärä ei ole yli 55 miljoonaa Sveitsin frangia.

      Euroopan atomienergiayhteisön ja Sveitsin valaliiton

         SOPIMUS

      välisestä tieteellistä ja teknologista yhteistyötä koskeva sopimus, jolla Sveitsin valaliitto assosioidaan Euroopan atomienergiayhteisön (Euratom) ydinalan tutkimuksen ja koulutuksen puiteohjelmaan (2012–2013)
      EUROOPAN ATOMIENERGIAYHTEISÖ,
      jäljempänä ’Euratom’,
      jota edustaa Euroopan komissio, jäljempänä ’komissio’,
      ja
      SVEITSIN VALALIITTO,
      jäljempänä ’Sveitsi’, jota edustaa Sveitsin liittoneuvosto,
      jäljempänä ’sopimuspuolet’, jotka
      KATSOVAT, että läheiset suhteet Sveitsin ja Euratomin välillä ovat molempien sopimuspuolten eduksi,
      KATSOVAT, että tieteellinen ja teknologinen tutkimus on tärkeää sopimuspuolille ja että on molempien edun mukaista tehdä yhteistyötä kyseisellä alalla varojen käytön tehostamiseksi ja tarpeettomien päällekkäisyyksien välttämiseksi,
      KATSOVAT, että sopimuspuolet toteuttavat nykyisin tutkimusohjelmia aloilla, jotka ovat molemmille tärkeitä,
      KATSOVAT, että sopimuspuolten kannattaa toimia kyseisissä ohjelmissa yhteistyössä osapuolten molemminpuoliseksi hyödyksi,
      KATSOVAT, että molempien sopimuspuolten kannattaa kannustaa tutkimusyksiköidensä vastavuoroista pääsyä tutkimukseen, teknologian kehittämiseen ja koulutukseen,
      TOTEAVAT, että Euroopan atomienergiayhteisö ja Sveitsi tekivät vuonna 1978 hallittua lämpöydinfuusiota ja plasmafysiikkaa koskevan yhteistyösopimuksen, jäljempänä ’ydinfuusiosopimus’,
      TOTEAVAT, että sopimuspuolet tekivät 8 päivänä tammikuuta 1986 tieteellistä ja teknologista yhteistyötä koskevan puitesopimuksen, jäljempänä ’puitesopimus’, joka tuli voimaan 17 päivänä heinäkuuta 1987,
      KATSOVAT, että mainitun puitesopimuksen 6 artiklan mukaan puitesopimuksessa tarkoitettu yhteistyö toteutetaan asianmukaisin sopimuksin,
      TOTEAVAT, että Euroopan unioni ja Sveitsi allekirjoittivat 25 päivänä kesäkuuta 2007 tiede- ja teknologiayhteistyötä koskevan sopimuksen, jota sovellettiin väliaikaisesti 1 päivästä tammikuuta 2007 ja joka tuli voimaan 28 päivänä helmikuuta 2008,
      KATSOVAT, että mainitun sopimuksen 9 artiklan 2 kohdassa määrätään sopimuksen uusimisesta tai uudelleen neuvottelemisesta, jotta osallistuminen tutkimuksen ja teknologian kehittämisen uusiin monivuotisiin puiteohjelmiin olisi mahdollista yhteisesti sovituin ehdoin,
      TOTEAVAT, että Euroopan atomienergiayhteisön ydinalan tutkimuksen ja koulutuksen puiteohjelma (2012–2013), joka myös edistää eurooppalaisen tutkimusalueen luomista, jäljempänä ’Euratomin puiteohjelma 2012–2013’, on hyväksytty neuvoston päätöksellä 2012/93/Euratom (1), asetuksella (Euratom) N:o 139/2012 (2) ja neuvoston päätöksillä 2012/94/Euratom (3) ja 2012/95/Euratom (4),
      TOTEAVAT, että tämä sopimus ja sen perusteella toteutettava toiminta eivät rajoita jäsenvaltioiden oikeuksia harjoittaa kahdenvälistä toimintaa Sveitsin kanssa tieteen, teknologian, tutkimuksen ja kehityksen aloilla ja tehdä tarvittaessa sopimuksia tätä varten, sanotun kuitenkaan rajoittamatta Euroopan atomienergiayhteisön perustamissopimuksen määräyksiä,
      TOTEAVAT, että Euratom on tehnyt sopimuksen ITER-hankkeen yhteisestä toteutuksesta vastaavan fuusioenergia-alan kansainvälisen ITER-organisaation perustamisesta. Mainitun sopimuksen 21 artiklan sekä Euroopan atomienergiayhteisön ja Sveitsin valaliiton välisenä kirjeenvaihtona 22 päivänä marraskuuta 2007 tehtyjen sopimusten mukaisesti, jotka koskevat ITER-sopimuksen, ITER-organisaation erioikeuksia ja vapauksia koskevan sopimuksen ja laajempaa lähestymistapaa koskevan sopimuksen soveltamista Sveitsin alueella sekä Sveitsin jäsenyyttä ITERiä ja fuusioenergian kehittämistä varten perustetussa eurooppalaisessa yhteisyrityksessä, sopimusta sovelletaan Sveitsiin, joka osallistuu Euratomin fuusio-ohjelmaan täysin assosioituneena kolmantena maana,
      TOTEAVAT, että Euratom on ITERiä ja fuusioenergian kehittämistä varten 27 päivänä maaliskuuta 2007 tehdyllä neuvoston päätöksellä perustetun eurooppalaisen yhteisyrityksen jäsen. Mainitun päätöksen 2 artiklan sekä Euroopan atomienergiayhteisön ja Sveitsin valaliiton välisenä kirjeenvaihtona 22 päivänä marraskuuta 2007 tehtyjen sopimusten mukaisesti, jotka koskevat ITER-sopimuksen, ITER-organisaation erioikeuksia ja vapauksia koskevan sopimuksen ja laajempaa lähestymistapaa koskevan sopimuksen soveltamista Sveitsin alueella sekä Sveitsin jäsenyyttä ITERiä ja fuusioenergian kehittämistä varten perustetussa eurooppalaisessa yhteisyrityksessä, Sveitsistä tuli yhteisyrityksen jäsen kolmantena maana, joka on assosioinut oman tutkimusohjelmansa Euratomin fuusio-ohjelmaan,
      TOTEAVAT, että Euratom on tehnyt Euroopan atomienergiayhteisön ja Japanin hallituksen välisen sopimuksen laajemman lähestymistavan toimien yhteisestä toteuttamisesta fuusioenergiatutkimuksen alalla. Mainitun sopimuksen 26 artiklan mukaisesti sopimusta sovelletaan Sveitsiin, joka osallistuu Euratomin fuusio-ohjelmaan täysin assosioituneena kolmantena maana,
      OVAT SOPINEET SEURAAVAA:
      1 artikla
      Kohde
      1.   Tässä sopimuksessa määrätään Sveitsin osallistumisesta Euratomin puiteohjelman 2012–2013 täytäntöönpanoon, sanotun kuitenkaan rajoittamatta ydinfuusiosopimuksen soveltamista.
      Sveitsiin sijoittautuneet oikeussubjektit voivat osallistua kaikkiin Euratomin puiteohjelman 2012–2013 erityisohjelmiin.
      2.   Sveitsin oikeussubjektit voivat osallistua Euroopan unionin Yhteisen tutkimuskeskuksen toimintaan niiltä osin, joita 1 kohdan määräykset eivät koske.
      3.   Euroopan unioniin sijoittautuneet oikeussubjektit, Yhteinen tutkimuskeskus mukaan luettuna, voivat osallistua sveitsiläisiin tutkimusohjelmiin ja/tai -hankkeisiin Euratomin puiteohjelmaan 2012–2013 kuuluvien ohjelmien aihepiirejä vastaavilla aloilla.
      4.   Tässä sopimuksessa tarkoitetaan ’oikeussubjektilla’ luonnollista henkilöä tai sellaista oikeushenkilöä, joka on perustettu sen sijoittautumispaikkaan sovellettavan kansallisen oikeuden tai Euroopan unionin oikeuden mukaisesti, jolla on oikeushenkilön asema ja jolla voi olla omissa nimissään kaikentyyppisiä oikeuksia ja velvoitteita. Niitä ovat muun muassa korkeakoulut, tutkimusorganisaatiot, teollisuusyritykset, mukaan luettuina pienet ja keskisuuret yritykset, ja yksityishenkilöt.
      2 artikla
      Yhteistyön muodot ja keinot
      Yhteistyötä tehdään seuraavilla tavoilla:

                  1.

                  Sveitsiin sijoittautuneiden oikeussubjektien osallistuminen kaikkien Euratomin puiteohjelman 2012–2013 kuuluvien erityisohjelmien täytäntöönpanoon. Tämä toteutetaan yritysten, tutkimuskeskusten ja korkeakoulujen osallistumista Euroopan atomienergiayhteisön tutkimus- ja koulutustoimintaan koskevissa säännöissä vahvistettujen ehtojen ja edellytysten mukaisesti.

                  2.

                  Sveitsin rahoitusosuus Euratomin puiteohjelman 2012–2013 täytäntöönpanemiseksi hyväksyttyjen ohjelmien talousarviosta liitteessä B määriteltyjen edellytysten rajoissa.

                  3.

                  Euroopan unioniin sijoittautuneiden oikeussubjektien osallistuminen sveitsiläisiin tutkimusohjelmiin ja/tai -hankkeisiin, joista liittoneuvosto on päättänyt ja jotka koskevat Euratomin puiteohjelman 2012–2013 aihepiirejä vastaavia aiheita, asiaa koskevissa Sveitsin määräyksissä vahvistettujen ehtojen ja edellytysten mukaisesti sekä hankkeen kumppanien ja vastaavan sveitsiläisen ohjelman johdon suostumuksella. Jollei sovellettavissa Sveitsin määräyksissä toisin määrätä, sveitsiläisiin tutkimusohjelmiin ja/tai -hankkeisiin osallistuvien Euroopan unionin oikeussubjektien on katettava omat kulunsa, myös suhteellinen osuutensa hankkeen yleisistä hallintokustannuksista.

                  4.

                  Sen lisäksi, että sopimuspuolet toimittavat viipymättä toisilleen Euratomin puiteohjelman 2012–2013 ja Sveitsin ohjelmien ja/tai hankkeiden täytäntöönpanoon liittyvät tiedot ja asiakirjat, yhteistyöhön voivat sisältyä:

                              a)

                              säännölliset keskustelut tutkimuspolitiikan ja tutkimuksen suunnittelun suuntaviivoista ja painopistealueista Sveitsissä ja Euratomissa,

                              b)

                              keskustelut yhteistyön mahdollisuuksista ja kehittämisestä,

                              c)

                              oikea-aikainen tiedottaminen tutkimusohjelmien ja -hankkeiden täytäntöönpanosta Sveitsissä ja Euratomissa sekä tämän sopimuksen puitteissa toteutetun tutkimustyön tuloksista,

                              d)

                              yhteiset kokoukset,

                              e)

                              tutkijoiden, insinöörien ja teknisten asiantuntijoiden vierailut ja vaihdot,

                              f)

                              säännölliset ja jatkuvat yhteydet Sveitsin ja Euratomin ohjelmien ja hankkeiden vetäjien välillä,

                              g)

                              asiantuntijoiden osallistuminen seminaareihin, symposiumeihin ja työpajoihin.

            3 artikla
      Mukauttaminen
      Yhteistyötä voidaan mukauttaa ja laajentaa milloin tahansa sopimuspuolten yhteisellä sopimuksella.
      4 artikla
      Aineettomaan omaisuuteen liittyvät oikeudet ja velvoitteet
      1.   Euratomin puiteohjelmaan 2012–2013 osallistuvilla Sveitsin oikeussubjekteilla on osallistumisensa yhteydessä syntyvän tiedon ja aineettoman omaisuuden omistuksen, hyödyntämisen ja levittämisen suhteen samat oikeudet ja velvoitteet kuin Euroopan unionin oikeussubjekteilla, jollei liitteestä A ja voimassa olevasta lainsäädännöstä muuta johdu.
      2.   Edellä 2 artiklan 3 kohdassa tarkoitettuihin sveitsiläisiin tutkimusohjelmiin ja/tai -hankkeisiin osallistuvilla Euroopan unionin oikeussubjekteilla on osallistumisensa yhteydessä syntyvän tiedon ja henkisen omaisuuden omistuksen, hyödyntämisen ja levittämisen suhteen samat oikeudet ja velvoitteet kuin kyseisiin ohjelmiin ja/tai hankkeisiin osallistuvilla Sveitsin oikeussubjekteilla, jollei liitteestä A ja voimassa olevasta lainsäädännöstä muuta johdu.
      5 artikla
      Rahoitussäännöt
      Sveitsin rahoitusosuutta koskevat säännöt esitetään liitteessä B.
      6 artikla
      Sveitsin ja yhteisöjen tutkimuskomitea
      1.   Puitesopimuksella perustettu Sveitsin ja yhteisöjen tutkimuskomitea tarkastelee ja arvioi tämän sopimuksen täytäntöönpanoa ja varmistaa sen moitteettomuuden. Sopimuksen täytäntöönpanoon tai tulkintaan liittyvät kysymykset on esitettävä kyseiselle komitealle.
      2.   Komitea voi päätöksellään muuttaa liitteessä C mainittuja viittauksia Euroopan unionin ja Euratomin säädöksiin.
      7 artikla
      Osallistuminen
      1.   Euratomin puiteohjelmaan 2012–2013 osallistuvilla Sveitsin oikeussubjekteilla on samat sopimukselliset oikeudet ja velvoitteet kuin Euroopan unionin oikeussubjekteilla, sanotun kuitenkaan rajoittamatta 4 artiklan määräysten soveltamista.
      2.   Sveitsin oikeussubjektien ehdotusten esittämiseen ja arviointiin sekä Euratomin puiteohjelmaan 2012–2013 kuuluvien avustussopimusten myöntämiseen ja tekemiseen sovelletaan samoja ehtoja ja edellytyksiä kuin Euroopan unionin oikeussubjektien kanssa kyseisten ohjelmien yhteydessä tehtäviin avustussopimuksiin.
      3.   Sveitsillä on assosioituneena maana oikeus ehdottaa arvioijia Euratomin puiteohjelmassa 2012–2013 noudattaen neuvoston asetusta (Euratom) N:o 139/2012 säännöistä, jotka koskevat yritysten, tutkimuskeskusten ja korkeakoulujen osallistumista Euroopan atomienergiayhteisön puiteohjelman epäsuoriin toimiin sekä tutkimustulosten levittämistä (2012–2013).
      4.   Euroopan unionin oikeussubjektit voivat osallistua 2 artiklan 3 kohdassa mainittujen sveitsiläisten tutkimusohjelmien hankkeisiin yhtäläisin ehdoin ja edellytyksin kuin sveitsiläiset hankekumppanit, sanotun kuitenkaan rajoittamatta 1 artiklan 3 kohdan, 2 artiklan 3 kohdan ja 4 artiklan 2 kohdan sekä voimassa olevien määräysten ja menettelysääntöjen soveltamista. Sveitsin viranomaiset voivat asettaa ehdoksi, että yksi tai useampi Euroopan unionin oikeussubjekti voi osallistua hankkeeseen vain, jos siihen osallistuu myös vähintään yksi Sveitsin oikeussubjekti.
      8 artikla
      Liikkuvuus
      Molemmat sopimuspuolet sitoutuvat takaamaan nykyisen sääntelyn ja voimassa olevien sopimusten mukaisesti maahan pääsyn ja maassa oleskelun tutkijoille, jotka osallistuvat tämän sopimuksen mukaiseen toimintaan Sveitsissä ja Euroopan unionissa, sekä rajoitetusti myös tutkimuksen apuhenkilöstölle, jos se on kyseisen toimen onnistumisen kannalta välttämätöntä.
      9 artikla
      Sopimuksen tarkistaminen ja tuleva yhteistyö
      1.   Jos Euratom tarkistaa tai laajentaa tutkimusohjelmiaan, tätä sopimusta voidaan tarkistaa tai laajentaa yhteisesti sovituin ehdoin. Sopimuspuolet vaihtavat tietoja ja näkemyksiä tällaisesta tarkistamisesta tai laajentamisesta sekä kaikista muista seikoista, jotka vaikuttavat suoraan tai välillisesti Sveitsin kanssa Euratomin puiteohjelman 2012–2013 aloilla tehtävään yhteistyöhön. Sveitsille on ilmoitettava tarkistettujen tai laajennettujen ohjelmien täsmällinen sisältö kahden viikon kuluessa siitä, kun Euratom on ne hyväksynyt. Jos tutkimusohjelmaa tarkistetaan tai laajennetaan, Sveitsi voi irtisanoa tämän sopimuksen kuuden kuukauden irtisanomisajalla. Ilmoitus aikomuksesta irtisanoa sopimus tai laajentaa sitä on annettava toiselle sopimuspuolelle kolmen kuukauden kuluessa siitä, kun Euratomin päätös on tehty.
      2.   Euratomin hyväksyessä uuden monivuotisen tutkimuksen ja koulutuksen ohjelman sopimus voidaan uusia tai neuvotella uudelleen sopimuspuolten yhteisesti sopimin ehdoin. Sopimuspuolet vaihtavat 6 artiklassa tarkoitetussa Sveitsin ja Euroopan unionin tutkimuskomiteassa tietoja ja näkemyksiä tällaisten ohjelmien valmistelusta tai muista nykyisistä tai tulevista tutkimustoimista.
      10 artikla
      Yhteydet muihin kansainvälisiin sopimuksiin
      1.   Tämän sopimuksen määräysten soveltaminen ei rajoita edun saamista muista sellaisista kansainvälisistä sopimuksista, jotka sitovat vain toista sopimuspuolta ja jotka on rajoitettu koskemaan kyseisen sopimuspuolen alueelle sijoittautuneita oikeussubjekteja.
      2.   Oikeussubjektilla, joka on sijoittautunut maahan, joka on assosioitunut Euratomin puiteohjelmaan 2012–2013 (assosioitunut maa), on tämän sopimuksen nojalla samat oikeudet ja velvoitteet kuin jäsenvaltioon sijoittautuneella oikeussubjektilla, edellyttäen että assosioitunut maa, johon oikeussubjekti on sijoittautunut, myöntää Sveitsin oikeussubjekteille samat oikeudet ja velvoitteet.
      11 artikla
      Alueellinen soveltamisala
      Tätä sopimusta sovelletaan toisaalta alueilla, joilla sovelletaan Euroopan atomienergiayhteisön perustamissopimusta siinä määrätyin edellytyksin, ja toisaalta Sveitsin alueella.
      12 artikla
      Liitteet
      Liitteet A, B ja C ovat erottamaton osa tätä sopimusta.
      13 artikla
      Voimaantulo ja soveltaminen
      1.   Sopimuspuolet ratifioivat tai tekevät tämän sopimuksen omien sääntöjensä mukaisesti. Sopimus tulee voimaan päivänä, jona viimeiseksi ilmoitetaan tätä varten tarvittavien sisäisten menettelyjen saattamisesta päätökseen.
      2.   Tätä sopimusta sovelletaan Euratomin puiteohjelman 2012–2013 voimassaolon alkamisesta 31 päivään joulukuuta 2013. Poiketen siitä, mitä jäljempänä 5 kohdassa määrätään, kumpikin sopimuspuoli voi 1 päivän tammikuuta 2013 ja 30 päivän kesäkuuta 2013 välisenä aikana irtisanoa tämän sopimuksen ilmoittamalla asiasta kirjallisesti. Tällöin sopimuksen soveltaminen päättyy 31 päivänä joulukuuta 2012.
      3.   Jos tämän sopimuksen soveltaminen päättyy 2 kohdan mukaisesti 31 päivänä joulukuuta 2012, Euratom täyttää sitoumuksensa, jotka se on antanut sveitsiläisille edunsaajille siihen mennessä, kun jompikumpi sopimuspuoli vastaanottaa 2 kohdan mukaisen ilmoituksen toiselta sopimuspuolelta. Jos Sveitsi irtisanoo tämän sopimuksen 2 kohdan mukaisesti, Sveitsin on maksettava Euratomille korvaus, joka vastaa Euratomin vuoden 2013 sitoumuksia, jotka se on antanut sveitsiläisille edunsaajille siihen mennessä, kun Euratom on vastaanottanut Sveitsin ilmoituksen. Tämä korvaus on maksettava 45 päivän kuluessa komission esittämän pyynnön vastaanottamisesta. Tällöin sovelletaan liitteessä B olevaa II kohdan 2 alakohtaa. Sopimuspuolet sopivat muista mahdollisista seurauksista.
      4.   Sopimusta voidaan muuttaa ainoastaan kirjallisesti sopimuspuolten yhteisellä suostumuksella. Muutoksiin sovelletaan samaa voimaantulomenettelyä kuin tähän sopimukseen.
      5.   Kumpikin sopimuspuoli voi milloin tahansa irtisanoa tämän sopimuksen ilmoittamalla asiasta kirjallisesti kuuden kuukauden irtisanomisajalla.
      6.   Hankkeita ja toimintaa, jotka ovat käynnissä, kun tämä sopimus irtisanotaan ja/tai sen voimassaolo päättyy, jatketaan, kunnes ne saadaan päätökseen tässä sopimuksessa määrättyjen edellytysten mukaisesti. Sopimuspuolet sopivat sopimuksen irtisanomisen muista mahdollisista seurauksista.

         Tämä sopimus on laadittu kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja kukin teksti on yhtä todistusvoimainen.

         (1)  EUVL L 47, 18.2.2012, s. 25.

         (2)  EUVL L 47, 18.2.2012, s. 1.

         (3)  EUVL L 47, 18.2.2012, s. 33.

         (4)  EUVL L 47, 18.2.2012, s. 40.

         LIITE A

            IMMATERIAALIOIKEUKSIEN JAKOA KOSKEVAT PERIAATTEET

         I   Soveltamisala

         Tässä sopimuksessa tarkoitetaan ’immateriaalioikeuksilla’ sitä määritelmää, joka on annettu Maailman henkisen omaisuuden järjestön (WIPO) perustamisesta Tukholmassa 14 päivänä heinäkuuta 1967 tehdyn yleissopimuksen 2 artiklassa.
         Tässä sopimuksessa tarkoitetaan ’tulosaineistolla’ tuloksia, mukaan luettuina tiedot, riippumatta siitä, voidaanko ne suojata, sekä tekijänoikeutta taikka tällaisiin tietoihin liittyviä oikeuksia, jotka johtuvat patentin, mallioikeuden, kasvinjalostajanoikeuden, täydentävän todistuksen tai muun vastaavan suojan hakemisesta tai myöntämisestä.
         II   Sopimuspuolten oikeussubjektien immateriaalioikeudet

                     1.

                     Kummankin sopimuspuolen on varmistettava, että tähän sopimukseen perustuviin toimiin osallistuvien toisen sopimuspuolen oikeussubjektien immateriaalioikeudet ja muut tällaisen osallistumisen yhteydessä syntyvät oikeudet ja velvoitteet ovat sopimuspuoliin sovellettavien kansainvälisten yleissopimusten mukaisia, mukaan luettuna TRIPS-sopimus (Maailman kauppajärjestön hallinnoima teollis- ja tekijänoikeuksien kauppaan liittyvistä näkökohdista tehty sopimus) sekä Bernin yleissopimus (Pariisin asiakirja 1971) ja Pariisin yleissopimus (Tukholman asiakirja 1967).

                     2.

                     Euratomin puiteohjelman 2012–2013 epäsuoriin toimiin osallistuvilla Sveitsin oikeussubjekteilla on henkiseen omaisuuteen liittyvät oikeudet ja velvoitteet 19 päivänä joulukuuta 2011 annetussa neuvoston asetuksessa (Euratom) N:o 139/2012 (1) säädettyjen ja Euratomin kanssa tehdyissä avustussopimuksissa vahvistettujen edellytysten mukaisesti, ja näiden oikeuksien ja velvoitteiden on oltava 1 kohdan mukaiset.

                     3.

                     Sveitsiläisiin tutkimusohjelmiin ja/tai -hankkeisiin osallistuvilla Euroopan unionin jäsenvaltion oikeussubjekteilla on samat henkiseen omaisuuteen liittyvät oikeudet ja velvoitteet kuin kyseisiin tutkimusohjelmiin tai -hankkeisiin osallistuvilla Sveitsin oikeussubjekteilla, ja näiden oikeuksien ja velvoitteiden on oltava 1 kohdan mukaisia.

               III   Sopimuspuolten immateriaalioikeudet

                     1.

                     Jolleivät sopimuspuolet erityisesti muuta sovi, tulosaineistoon, jonka sopimuspuolet tuottavat tämän sopimuksen 2 artiklan 4 kohdassa tarkoitetuissa toimissa, sovelletaan seuraavia sääntöjä:

                                 a)

                                 Tulosaineiston tuottaneella sopimuspuolella on omistusoikeus kyseiseen tulosaineistoon. Jos sopimuspuolten osuutta työhön ei voida määrittää, niillä on tulosaineistoon yhteinen omistusoikeus.

                                 b)

                                 Kyseisen tulosaineiston omistavan sopimuspuolen on myönnettävä sen käyttöoikeudet toiselle sopimuspuolelle tämän sopimuksen 2 artiklan 4 kohdassa tarkoitettujen toimien toteuttamista varten. Tällaiset käyttöoikeudet on myönnettävä ilman maksua.

                     2.

                     Jolleivät sopimuspuolet erityisesti muuta sovi, sopimuspuolten tieteellisiin kirjallisiin teoksiin sovelletaan seuraavia sääntöjä:

                                 a)

                                 Jos sopimuspuoli julkaisee tähän sopimukseen perustuvan toiminnan tuloksena saatuja tieteellisiä ja teknisiä tietoja ja tuloksia lehdissä, artikkeleissa, raporteissa ja kirjoissa, mukaan luettuina kuvatallenteet ja ohjelmistot, toiselle sopimuspuolelle on myönnettävä maailmanlaajuinen mutta ei yksinomainen, peruuttamaton ja tekijänpalkkioista vapautettu lupa kääntää, jäljentää, mukauttaa, välittää sekä levittää julkisesti kyseisiä teoksia.

                                 b)

                                 Kaikissa tekijänoikeuden piiriin kuuluvien teosten kappaleissa, joita levitetään ja valmistetaan julkisesti näiden määräysten mukaisesti, on oltava teoksen tekijän nimi tai tekijöiden nimet, jollei tekijä nimenomaisesti sitä kiellä. Lisäksi niissä on oltava selvä maininta sopimuspuolten yhdessä antamasta tuesta.

                     3.

                     Jolleivät sopimuspuolet erityisesti muuta sovi, sopimuspuolten julkistamattomaan tietoon sovelletaan seuraavia sääntöjä:

                                 a)

                                 Kun sopimuspuoli toimittaa toiselle tähän sopimukseen perustuviin toimiin liittyviä tietoja, kummankin sopimuspuolen on yksilöitävä tiedot, jotka se haluaa pitää julkistamattomana.

                                 b)

                                 Vastaanottava sopimuspuoli voi omalla vastuullaan toimittaa julkistamattomat tiedot tämän sopimuksen täytäntöönpanoon liittyviä erityistarkoituksia varten elimille tai henkilöille, joilla on sen valtuutus.

                                 c)

                                 Vastaanottava sopimuspuoli voi levittää kyseistä julkistamatonta tietoa laajemmin kuin edellä b alakohdassa sallitaan, jos julkistamatonta tietoa toimittava sopimuspuoli antaa siihen ennakolta kirjallisen suostumuksen. Sopimuspuolet vahvistavat yhteistyössä menettelyt, joita sovelletaan hankittaessa kirjallinen suostumus tällaista laajempaa levitystä varten, ja kumpikin sopimuspuoli antaa tällaisen suostumuksen omien sisäisten toimintaperiaatteidensa, määräystensä ja lainsäädäntönsä sallimissa rajoissa.

                                 d)

                                 Asiakirjoihin perustumatonta julkistamatonta tai muuten luottamuksellista tietoa, jonka sopimuspuolten edustajat saavat tämän sopimuksen perusteella järjestetyissä seminaareissa ja muissa kokouksissa, sekä tietoa, jonka ne saavat henkilöstön palvelukseen ottamisen, tilojen ja laitteistojen käytön tai epäsuorien toimien myötä, on käsiteltävä luottamuksellisena, kun tällaisen julkistamattoman tai muuten luottamuksellisen taikka salassa pidettävän tiedon vastaanottajalle on tietoa välitettäessä ilmoitettu tiedon luottamuksellisesta luonteesta a alakohdan mukaisesti.

                                 e)

                                 Kummankin sopimuspuolen on pyrittävä varmistamaan, että sen a ja d alakohdan mukaisesti saamaa julkistamatonta tietoa valvotaan tässä sopimuksessa määrätyllä tavalla. Jos sopimuspuoli havaitsee, että se on kykenemätön tai että sen on aiheellista epäillä olevansa myöhemmin kykenemätön noudattamaan a ja d alakohdassa olevia tietojen levityksen kieltämistä koskevia määräyksiä, sen on ilmoitettava tästä välittömästi toiselle sopimuspuolelle. Sopimuspuolet neuvottelevat tämän jälkeen keskenään löytääkseen asianmukaisen toimintatavan.

            (1)  EUVL L 47, 18.2.2012, s. 1.

         LIITE B

            SVEITSIN RAHOITUSOSUUTTA KOSKEVAT RAHOITUSSÄÄNNÖT

         I   Rahoitusosuuden määrittäminen

                     1.

                     Sveitsin rahoitusosuus Euratomin puiteohjelmasta 2012–2013 Euratomin ydinfuusio-ohjelmaa lukuun ottamatta on yhtä suuri kuin Sveitsin markkinahintoina ilmaistun bruttokansantuotteen suhde Euroopan unionin jäsenvaltioiden markkinahintoina ilmaistujen bruttokansantuotteiden summaan. Sveitsin osuus ydinfuusio-ohjelmasta lasketaan edelleen ydinfuusiosopimuksen mukaisesti. Suhdeluvut lasketaan Euroopan unionin alustavan talousarvioesityksen julkaisuajankohtana saatavilla olevien Eurostatin tuoreimpien samaa vuotta koskevien tilastotietojen perusteella.

                     2.

                     Komissio toimittaa Sveitsille mahdollisimman pian seuraavat tiedot sekä tarvittavat asiakirjat:

                                 a)

                                 Euroopan unionin alustavan talousarvioesityksen menotaulukossa Euratomin puiteohjelmaan 2012–2013 vuodeksi 2013 varatut maksusitoumusmäärärahat,

                                 b)

                                 alustavan talousarvioesityksen perusteella arvioidut rahoitusosuudet, jotka vastaavat Sveitsin mahdollista osallistumista Euratomin puiteohjelmaan 2012–2013 vuonna 2013.

                     3.

                     Komissio ilmoittaa Sveitsille edellä mainitut menotaulukon määrät heti, kun yleinen talousarvio vuodeksi 2013 on lopullisesti hyväksytty.

                     4.

                     Euratomin puiteohjelman 2012–2013 täytäntöönpanoon osallistumisesta johtuva Sveitsin rahoitusosuus vahvistetaan sen määrän lisäksi, joka on kunakin vuonna varattu Euroopan unionin yleiseen talousarvioon maksusitoumusmäärärahoiksi tämän sopimuksen kattamien ohjelmien ja toiminnan toteuttamiseen, hallinnointiin ja toimintaan liittyvien komission rahoitusvelvoitteiden täyttämistä varten.

               II   Maksumenettelyt

                     1.

                     Komissio esittää viimeistään 31 päivänä joulukuuta 2012 Sveitsille rahoituspyynnön, joka vastaa sen tämän sopimuksen mukaista rahoitusosuutta vuodeksi 2012. Rahoituspyynnössä edellytetään, että Sveitsi maksaa rahoitusosuutensa 30 päivän kuluessa sitä koskevan rahoituspyynnön vastaanottamisesta. Määrän laskemiseksi Sveitsin frangeina vuodeksi 2012 komissio käyttää Sveitsin frangin ja euron välisenä vaihtokurssina Euroopan keskuspankin ilmoittamaa edellisen kuukauden toiseksi viimeisen päivän markkinakurssia tai lähellä tätä päivämäärää lähetystöistä tai muista asianmukaisista lähteistä ilmoitettua vaihtokurssia, jos sellainen on käytettävissä.
                     Jollei tämän sopimuksen soveltaminen pääty 13 artiklan 2 kohdan mukaisesti 31 päivänä joulukuuta 2012, komissio esittää 1 päivän heinäkuuta jälkeen ja viimeistään marraskuussa 2013 Sveitsille rahoituspyynnön, joka vastaa tämän sopimuksen mukaista ja tämän liitteen I kohdan 1 alakohdan perusteella määritettyä rahoitusosuutta vuodeksi 2013. Rahoituspyynnössä edellytetään, että kyseinen rahoitusosuus maksetaan 30 päivän kuluessa rahoituspyynnön vastaanottamisesta.

                     2.

                     Sveitsin rahoitusosuudet vuodeksi 2012 maksetaan Sveitsin frangeina, ja vuodeksi 2013 ne ilmaistaan ja maksetaan euroina komission rahoituspyynnössä ilmoittamalle pankkitilille.

                     3.

                     Sveitsi suorittaa tämän sopimuksen mukaisen rahoitusosuutensa 1 kohdassa esitetyn aikataulun mukaisesti. Maksun viivästymisestä maksetaan korkoa, joka vastaa Reutersin EURIBOR01-sivulla (Teleraten sivu 248) esitettyä pankkien välistä yhden kuukauden korkoa (EURIBOR). Korkokantaan lisätään 1,5 pistettä kutakin viivästyskuukautta kohden. Korotettua korkoa sovelletaan koko viivästyskauteen. Korkoa peritään kuitenkin vasta, jos rahoitusosuus maksetaan 1 kohdassa mainittujen maksupäivämäärien jälkeen.

                     4.

                     Komissio korvaa sveitsiläisten edustajien ja asiantuntijoiden matkakustannukset, jotka aiheutuvat osallistumisesta tutkimuskomiteoiden työhön ja Euratomin puiteohjelman 2012–2013 täytäntöönpanoon samoin perustein ja samoja voimassa olevia menettelyjä noudattaen kuin se korvaa Euroopan unionin jäsenvaltioiden edustajien ja asiantuntijoiden kustannukset.

               III   Täytäntöönpanosäännöt

                     1.

                     Tämän liitteen mukainen Euratomin puiteohjelmaan 2012–2013 liittyvä Sveitsin rahoitusosuus pysyy tavallisesti muuttumattomana kulloisenkin varainhoitovuoden ajan.

                     2.

                     Komissio pyrkii kunkin varainhoitovuoden (n) tilinpäätöksen yhteydessä tulos- ja menotilejä vahvistettaessa tasaamaan Sveitsin osuuden tilejä ottamalla huomioon varainhoitovuoden aikana siirtojen, peruutusten, määrärahasiirtojen tai korjaavien ja täydentävien talousarvioiden muodossa tapahtuneet muutokset. Tilit tasataan vuoden n + 1 ensimmäisen maksun yhteydessä. Tilit on kuitenkin tasattava lopullisesti viimeistään Euratomin puiteohjelman 2012–2013 päättymistä seuraavan neljännen vuoden heinäkuussa. Sveitsin suorittamat maksut hyvitetään Euratomin ohjelmiin budjettisaatavina, jotka osoitetaan asianomaisiin budjettikohtiin Euroopan unionin yleisen talousarvion tulotaulukossa.

               IV   Tiedottaminen

                     1.

                     Vuoteen 2012 liittyvät Euratomin puiteohjelman 2012–2013 määrärahalaskelmat laaditaan ja toimitetaan tiedoksi Sveitsille vuoden 2013 maksun yhteydessä komission tulos- ja menotilin muodossa.
                     Vuoteen 2013 liittyvät Euratomin puiteohjelman 2012–2013 määrärahalaskelmat laaditaan ja toimitetaan tiedoksi Sveitsille viimeistään 30 päivänä huhtikuuta 2014 komission tulos- ja menotilin muodossa.

                     2.

                     Komissio ilmoittaa Sveitsille tilastotiedot ja kaikki muut Euratomin puiteohjelman täytäntöönpanoon liittyvät yleiset rahoitustiedot, jotka annetaan jäsenvaltioiden käyttöön.

         LIITE C

            EURATOMIN PUITEOHJELMAN 2012–2013 SVEITSILÄISIÄ OSANOTTAJIA KOSKEVA VARAINHOIDON VALVONTA

         I   Suora yhteydenpito

         Komissio on suoraan yhteydessä Sveitsiin sijoittautuneisiin Euratomin puiteohjelman 2012–2013 osanottajiin ja niiden alihankkijoihin. Niiden on toimitettava suoraan komissiolle asiaan liittyvät tiedot ja aineistot, jotka ne ovat velvollisia toimittamaan niiden välineiden, joihin tässä sopimuksessa viitataan, sekä niitä sovellettaessa tehtyjen avustussopimusten, perusteella.
         II   Tarkastukset

                     1.

                     Neuvoston asetuksen (EY, Euratom) N:o 1605/2002 (1), sellaisena kuin se on viimeksi muutettuna asetuksella (EU, Euratom) N:o 1081/2010 (2), ja komission asetuksen (EY, Euratom) N:o 2342/2002 (3), sellaisena kuin se on viimeksi muutettuna asetuksella (EY, Euratom) N:o 478/2007 (4), sekä muiden tässä sopimuksessa tarkoitettujen määräysten mukaisesti avustussopimuksissa, jotka tehdään Sveitsiin sijoittautuneiden ohjelman osanottajien kanssa, voidaan määrätä, että komission virkamiehet tai muut komission valtuuttamat henkilöt voivat milloin tahansa suorittaa kyseisten osanottajien tai niiden alihankkijoiden toimitiloissa tieteellisiä, rahoitukseen liittyviä, teknisiä tai muita tarkastuksia.

                     2.

                     Tarkastusten suorittamiseksi komission virkamiehillä ja muilla sen valtuuttamilla henkilöillä on oltava asianmukaiset mahdollisuudet tutustua paikkoihin, töihin ja asiakirjoihin sekä kaikkiin, myös sähköisessä muodossa oleviin, tietoihin. Tämä oikeus toistetaan selvästi avustussopimuksissa, jotka tehdään tässä sopimuksessa tarkoitettujen välineiden soveltamiseksi.

                     3.

                     Euroopan tilintarkastustuomioistuimella on samat oikeudet kuin komissiolla.

                     4.

                     Tarkastukset voidaan tehdä Euratomin puiteohjelman 2012–2013 tai tämän sopimuksen voimassaolon päätyttyä asianomaisissa avustussopimuksissa vahvistettujen ehtojen mukaisesti.

                     5.

                     Sveitsin valtiontalouden tarkastusvirastolle ilmoitetaan ennakolta Sveitsissä suoritettavista tarkastuksista. Ilmoittaminen ei kuitenkaan ole laissa säädetty edellytys tarkastusten suorittamiselle.

               III   Paikalla suoritettavat tarkastukset

                     1.

                     Tämän sopimuksen yhteydessä komissiolla (Euroopan petostentorjuntavirasto, OLAF) on valtuudet suorittaa Sveitsissä paikalla tarkastuksia ja todentamisia neuvoston asetuksessa (EY, Euratom) N:o 2185/96 (5) ja Euroopan parlamentin ja neuvoston asetuksessa (EY) N:o 1073/1999 (6) säädettyjen ehtojen ja edellytysten mukaisesti.

                     2.

                     Komissio valmistelee ja johtaa paikalla tehtävät tarkastukset ja todentamiset yhdessä Sveitsin valtiontalouden tarkastusviraston tai muiden sen nimeämien Sveitsin toimivaltaisten viranomaisten kanssa, joille on ilmoitettava mahdollisimman pian tarkastusten ja todentamisten aihe, tavoite ja oikeusperusta, jotta tarkastukseen voidaan antaa kaikki tarvittava apu. Tätä varten Sveitsin toimivaltaisten viranomaisten toimihenkilöt voivat osallistua paikalla tehtäviin tarkastuksiin ja todentamisiin.

                     3.

                     Jos asiasta vastaavat Sveitsin viranomaiset niin toivovat, ne voivat suorittaa paikalla tehtävät tarkastukset ja todentamiset yhdessä komission kanssa.

                     4.

                     Jos Euratomin puiteohjelman 2012–2013 osanottajat vastustavat paikalla suoritettavaa tarkastusta tai todentamista, Sveitsin viranomaisten on tarjottava kansallisten säännöstensä mukaisesti komission tarkastajille tarpeellinen apu, jotta nämä voivat täyttää velvollisuutensa ja suorittaa paikalla tehtävät tarkastukset ja todentamiset.

                     5.

                     Komissio ilmoittaa mahdollisimman pian Sveitsin valtiontalouden tarkastusvirastolle kaikki väärinkäytöksiä koskevat tosiseikat ja epäilyt, jotka ovat tulleet sen tietoon suoritettaessa paikalla tarkastusta tai todentamista. Komission on aina ilmoitettava edellä tarkoitetulle viranomaiselle tarkastusten ja todentamisten tulokset.

               IV   Tiedottaminen ja kuuleminen

                     1.

                     Tämän liitteen moitteettoman täytäntöönpanon varmistamiseksi Sveitsin ja yhteisön toimivaltaiset viranomaiset vaihtavat tietoja säännöllisesti ja järjestävät kuulemisia jommankumman niin pyytäessä.

                     2.

                     Sveitsin toimivaltaiset viranomaiset ilmoittavat komissiolle viipymättä kaikista tietoonsa saamista seikoista, jotka antavat aihetta epäillä, että tässä sopimuksessa tarkoitettuja asiakirjoja sovellettaessa tehtyjen avustussopimusten tekemiseen ja täytäntöönpanoon liittyy väärinkäytöksiä.

               V   Luottamuksellisuus

         Kaikki tämän liitteen nojalla toimitetut ja saadut tiedot, niiden muodosta riippumatta, kuuluvat ammattisalaisuuden piiriin ja niillä on sama tietosuoja, joka vastaaville tiedoille on säädetty Sveitsin lainsäädännössä ja yhteisön toimielimiin sovellettavissa vastaavissa säännöksissä. Kyseisiä tietoja saa antaa vain niille henkilöille yhteisön toimielimissä, jäsenvaltioissa tai Sveitsissä, joiden tehtävät edellyttävät niiden tuntemista, ja niitä saa käyttää vain sopimuspuolten taloudellisten etujen tehokkaan suojaamisen varmistamiseksi.
         VI   Hallinnolliset toimenpiteet ja seuraamukset

         Komissio voi määrätä käyttöön hallinnollisia toimenpiteitä ja seuraamuksia asetuksen (EY, Euratom) N:o 1605/2002, sellaisena kuin se on viimeksi muutettuna asetuksella (EU, Euratom) N:o 1081/2010 (7), ja asetuksen (EY, Euratom) 2342/2002, sellaisena kuin se on viimeksi muutettuna asetuksella (EY, Euratom) N:o 478/2007 (8), sekä Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (9) mukaisesti, sanotun kuitenkaan rajoittamatta Sveitsin rikoslain soveltamista.
         VII   Perintä ja täytäntöönpano

         Komission tämän sopimuksen yhteydessä tekemät, Euratomin puiteohjelmaan 2012–2013 liittyvät päätökset, joilla määrätään maksuvelvollisuus muille kuin valtioille, ovat Sveitsissä täytäntöönpanokelpoisia. Täytäntöönpanomääräyksen antaa Sveitsin hallituksen nimeämä ja komissiolle ilmoittama viranomainen, joka tarkastaa ainoastaan määräyksen oikeellisuuden. Täytäntöönpanoon sovelletaan Sveitsin menettelysääntöjä. Täytäntöönpanomääräyksen muodostavan päätöksen lainvoimaisuutta valvoo Euroopan unionin tuomioistuin. Euroopan unionin tuomioistuimen jostakin Euratomin puiteohjelmaan 2012–2013 liittyvästä avustussopimuksesta välityslausekkeen nojalla antamat tuomiot ovat täytäntöönpanokelpoisia samoin ehdoin.

            (1)  EYVL L 248, 16.9.2002, s. 1.

            (2)  EUVL L 311, 26.11.2010, s. 9.

            (3)  EYVL L 357, 31.12.2002, s. 1.

            (4)  EUVL L 111, 28.4.2007, s. 13.

            (5)  EUVL L 292, 15.11.1996, s. 2.

            (6)  EUVL L 136, 31.5.1999, s. 1.

            (7)  EUVL L 311, 26.11.2010, s. 9.

            (8)  EUVL L 111, 28.4.2007, s. 13.

            (9)  EYVL L 312, 23.12.1995, s. 1.


title: 2005/228/EY: Neuvoston päätös, tehty 21 päivänä helmikuuta 2005, Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamisesta Euroopan yhteisön ja Valko-Venäjän tasavallan välisen Kirjeenvaihtona tehdyn sopimuksen allekirjoittamisesta ja väliaikaisesta soveltamisesta

text:
               18.3.2005

               FI

               Euroopan unionin virallinen lehti

               L 72/18

         NEUVOSTON PÄÄTÖS,
   tehty 21 päivänä helmikuuta 2005,
   Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamisesta Euroopan yhteisön ja Valko-Venäjän tasavallan välisen kirjeenvaihtona tehdyn sopimuksen allekirjoittamisesta ja väliaikaisesta soveltamisesta
   (2005/228/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut yhteisön puolesta sopimuksen yhteisön ja Valko-Venäjän tasavallan tekstiilituotteiden kauppaa koskevan sopimuksen ja sen pöytäkirjojen voimassaolon jatkamisesta yhdellä vuodella siten, että määrällisiä rajoituksia tarkistetaan ottaen samalla huomioon vuotuiset kasvuprosentit ja eräiden tuoteluokkien kysyntä Valko-Venäjällä. Tätä sopimusta olisi sovellettava väliaikaisesti 1 päivästä tammikuuta 2005 odotettaessa sen hyväksymiseksi tarvittavien menettelyjen päätökseen saattamista ja edellyttäen, että Valko-Venäjän tasavalta soveltaa sitä vastavuoroisesti väliaikaisesti.

               (2)

               Sopimus olisi allekirjoitettava,

         ON PÄÄTTÄNYT SEURAAVAA:
   1 artikla
   Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa yhteisön puolesta Euroopan yhteisön ja Valko-Venäjän tasavallan kirjeenvaihtona tehty sopimus Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamisesta edellyttäen, että sopimus tehdään myöhemmin.
   2 artikla
   Sopimusta sovelletaan väliaikaisesti 1 päivästä tammikuuta 2005 vastavuoroisuusperiaatetta noudattaen (1), kunnes sen tekemistä varten tarvittavat menettelyt on saatettu päätökseen.
   Sopimuksen teksti on tämän päätöksen liitteenä.
   3 artikla
   1.   Jos Valko-Venäjä laiminlyö vuoden 1999 sopimuksen (2) 2.5 kohdan mukaisten velvoitteidensa täyttämisen, vuoden 2005 kiintiötä alennetaan vuonna 2004 sovelletulle tasolle.
   2.   Päätös 1 kohdan täytäntöönpanosta tehdään tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (3) 17 artiklassa tarkoitettuja menettelyjä noudattaen.
   4 artikla
   Tätä päätöstä noudatetaan sitä päivää seuraavasta päivästä, jona se julkaistaan Euroopan unionin virallisessa lehdessä.

      Tehty Brysselissä 21 päivänä helmikuuta 2005.

            Neuvoston puolesta

            Puheenjohtaja

         J. ASSELBORN

      (1)  Päivä, jona väliaikainen soveltaminen alkaa, ilmoitetaan Euroopan unionin virallisen lehden C-sarjassa.

      (2)  EYVL L 336, 29.12.1999, s. 27.

      (3)  EYVL L 275, 8.11.1993, s. 1, asetus sellaisena kuin se on viimeksi muutettuna asetuksella (EY) N:o 2200/2004 (EUVL L 374, 22.12.2004, s. 1).
   Euroopan yhteisön ja Valko-Venäjän tasavallan
   KIRJEENVAIHTONA TEHTY SOPIMUS
   Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamisesta
   Arvoisa Herra,

               1.

               Minulla on kunnia viitata 1 päivänä huhtikuuta 1993 parafoituun Euroopan yhteisön ja Valko-Venäjän tasavallan tekstiilituotteiden kauppaa koskevaan sopimukseen, sellaisena kuin se on viimeksi muutettuna ja jatkettuna 23 päivänä joulukuuta 2003 parafoidulla kirjeenvaihtona tehdyllä sopimuksella, jäljempänä ’sopimus’.

               2.

               Koska sopimuksen voimassaolo päättyy 31 päivänä joulukuuta 2004, Euroopan yhteisö ja Valko-Venäjän tasavalta sopivat sopimuksen 19 artiklan 1 kohdan mukaisesti sen voimassaoloajan jatkamisesta yhdellä vuodella seuraavin tarkistuksin ja edellytyksin:

                           2.1

                           Korvataan sopimuksen 19 artiklan 1 kohdan toinen ja kolmas virke seuraavasti:
                           ”Sitä sovelletaan 31 päivään joulukuuta 2005.”

                           2.2

                           Korvataan liite II, jossa luetellaan Valko-Venäjän tasavallasta Euroopan yhteisöön suuntautuvaa vientiä koskevat määrälliset rajoitukset, tämän kirjeen lisäyksellä 1.

                           2.3

                           Pöytäkirjassa C oleva liite, jossa esitetään Valko-Venäjän tasavallasta siellä suoritetun ulkoisen jalostuksen jälkeen Euroopan yhteisöön vietäviä tuotteita koskevat määrälliset rajoitukset, korvataan 1 päivän tammikuuta 2005 ja 31 päivän joulukuuta 2005 välisenä ajanjaksona tämän kirjeen lisäyksellä 2.

                           2.4

                           Euroopan yhteisöstä peräisin olevien tekstiili- ja vaatetustuotteiden tuonnissa Valko-Venäjälle sovelletaan vuonna 2005 tulleja, jotka eivät saa ylittää Euroopan yhteisön ja Valko-Venäjän tasavallan kirjeenvaihtona tehdyn, 11 päivänä marraskuuta 1999 parafoidun sopimuksen lisäyksessä 4 vahvistettuja vuoden 2004 tulleja.
                           Jos näitä tulleja ei sovelleta, yhteisöllä on oikeus ottaa uudelleen käyttöön sopimuksen voimassaolon jäljellä olevaksi ajaksi suhteellisuusperustetta noudattaen vuonna 2004 sovellettavia määrällisiä rajoituksia sellaisina kuin ne eritellään 23 päivänä joulukuuta 2003 parafoidussa kirjeenvaihdossa.

               3.

               Jos Valko-Venäjän tasavallasta tulee Maailman kauppajärjestön (WTO) jäsen ennen sopimuksen voimassaolon päättymistä, sovelletaan WTO:n sopimuksia ja sääntöjä siitä päivästä, kun Valko-Venäjän tasavalta liittyy Maailman kauppajärjestöön.

               4.

               Olisin kiitollinen, jos voisitte vahvistaa hallituksenne hyväksyvän edellä esitetyn. Jos hallituksenne hyväksyy edellä esitetyn, tämä kirjeenvaihtona tehty sopimus tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tätä varten tarvittavien oikeudellisten menettelyjen päätökseen saattamisesta. Siihen saakka sopimusta sovelletaan väliaikaisesti 1 päivästä tammikuuta 2005 vastavuoroisuusperiaatetta noudattaen.

         Vastaanottakaa, Arvoisa Herra, korkeimman kunnioitukseni vakuutus.

         Euroopan unionin neuvoston puolesta

      Lisäys 1

            ”LIITE II

                        Valko-Venäjä

                        Luokka

                        Yksikkö

                        Kiintiö 1.1.2005 alkaen

                        Ryhmä IA

                        1

                        tonnia

                        1 585

                        2

                        tonnia

                        5 100

                        3

                        tonnia

                        233

                        Ryhmä IB

                        4

                        1 000 kappaletta

                        1 600

                        5

                        1 000 kappaletta

                        1 058

                        6

                        1 000 kappaletta

                        1 400

                        7

                        1 000 kappaletta

                        1 200

                        8

                        1 000 kappaletta

                        1 110

                        Ryhmä IIA

                        9

                        tonnia

                        363

                        20

                        tonnia

                        318

                        22

                        tonnia

                        498

                        23

                        tonnia

                        255

                        39

                        tonnia

                        230

                        Ryhmä IIB

                        12

                        1 000 paria

                        5 958

                        13

                        1 000 kappaletta

                        2 651

                        15

                        1 000 kappaletta

                        1 500

                        16

                        1 000 kappaletta

                        186

                        21

                        1 000 kappaletta

                        889

                        24

                        1 000 kappaletta

                        803

                        26/27

                        1 000 kappaletta

                        1 069

                        29

                        1 000 kappaletta

                        450

                        73

                        1 000 kappaletta

                        315

                        83

                        tonnia

                        178

                        Ryhmä IIIA

                        33

                        tonnia

                        387

                        36

                        tonnia

                        1 242

                        37

                        tonnia

                        463

                        50

                        tonnia

                        196

                        Ryhmä IIIB

                        67

                        tonnia

                        339

                        74

                        1 000 kappaletta

                        361

                        90

                        tonnia

                        199

                        Ryhmä IV

                        115

                        tonnia

                        87

                        117

                        tonnia

                        1 800

                        118

                        tonnia

                        448”

      Lisäys 2

            ”PÖYTÄKIRJASSA C OLEVA LIITE

                        Luokka

                        Yksikkö

                        1.1.2005 alkaen

                        4

                        1 000 kpl

                        4 733

                        5

                        1 000 kpl

                        6 599

                        6

                        1 000 kpl

                        8 800

                        7

                        1 000 kpl

                        6 605

                        8

                        1 000 kpl

                        2 249

                        12

                        1 000 kpl

                        4 446

                        13

                        1 000 kpl

                        697

                        15

                        1 000 kpl

                        3 858

                        16

                        1 000 kpl

                        786

                        21

                        1 000 kpl

                        2 567

                        24

                        1 000 kpl

                        661

                        26/27

                        1 000 kpl

                        3 215

                        29

                        1 000 kpl

                        1 304

                        73

                        1 000 kpl

                        4 998

                        83

                        tonnia

                        664

                        74

                        1 000 kpl

                        872”

   Arvoisa Herra,
   Minulla on kunnia ilmoittaa saaneeni ... päivätyn seuraavansisältöisen kirjeenne:

                  ”1.

                  Minulla on kunnia viitata 1 päivänä huhtikuuta 1993 parafoituun Euroopan yhteisön ja Valko-Venäjän tasavallan tekstiilituotteiden kauppaa koskevaan sopimukseen, sellaisena kuin se on viimeksi muutettuna ja jatkettuna 23 päivänä joulukuuta 2003 parafoidulla kirjeenvaihtona tehdyllä sopimuksella, jäljempänä ’sopimus’.

                  2.

                  Koska sopimuksen voimassaolo päättyy 31 päivänä joulukuuta 2004, Euroopan yhteisö ja Valko-Venäjän tasavalta sopivat sopimuksen 19 artiklan 1 kohdan mukaisesti sen voimassaoloajan jatkamisesta yhdellä vuodella seuraavin tarkistuksin ja edellytyksin:

                              2.1.

                              Korvataan sopimuksen 19 artiklan 1 kohdan toinen ja kolmas virke seuraavasti:
                              ”Sitä sovelletaan 31 päivään joulukuuta 2005.”

                              2.2

                              Korvataan liite II, jossa luetellaan Valko-Venäjän tasavallasta Euroopan yhteisöön suuntautuvaa vientiä koskevat määrälliset rajoitukset, tämän kirjeen lisäyksellä 1.

                              2.3

                              Pöytäkirjassa C oleva liite, jossa esitetään Valko-Venäjän tasavallasta siellä suoritetun ulkoisen jalostuksen jälkeen Euroopan yhteisöön vietäviä tuotteita koskevat määrälliset rajoitukset, korvataan 1 päivän tammikuuta 2005 ja 31 päivän joulukuuta 2005 välisenä ajanjaksona tämän kirjeen lisäyksellä 2.

                              2.4

                              Euroopan yhteisöstä peräisin olevien tekstiili- ja vaatetustuotteiden tuonnissa Valko-Venäjälle sovelletaan vuonna 2005 tulleja, jotka eivät saa ylittää Euroopan yhteisön ja Valko-Venäjän tasavallan kirjeenvaihtona tehdyn, 11 päivänä marraskuuta 1999 parafoidun sopimuksen lisäyksessä 4 vahvistettuja vuoden 2004 tulleja.
                              Jos näitä tulleja ei sovelleta, yhteisöllä on oikeus ottaa uudelleen käyttöön sopimuksen voimassaolon jäljellä olevaksi ajaksi suhteellisuusperustetta noudattaen vuonna 2004 sovellettavia määrällisiä rajoituksia sellaisina kuin ne eritellään 23 päivänä joulukuuta 2003 parafoidussa kirjeenvaihdossa.

                  3.

                  Jos Valko-Venäjän tasavallasta tulee Maailman kauppajärjestön (WTO) jäsen ennen sopimuksen voimassaolon päättymistä, sovelletaan WTO:n sopimuksia ja sääntöjä siitä päivästä, kun Valko-Venäjän tasavalta liittyy Maailman kauppajärjestöön.

                  4.

                  Olisin kiitollinen, jos voisitte vahvistaa hallituksenne hyväksyvän edellä esitetyn. Jos hallituksenne hyväksyy edellä esitetyn, tämä kirjeenvaihtona tehty sopimus tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tätä varten tarvittavien oikeudellisten menettelyjen päätökseen saattamisesta. Siihen saakka sopimusta sovelletaan väliaikaisesti 1 päivästä tammikuuta 2005 vastavuoroisuusperiaatetta noudattaen.

   Vastaanottakaa, Arvoisa Herra, korkeimman kunnioitukseni vakuutus.”
   Minulla on kunnia vahvistaa, että hallitukseni hyväksyy kirjeenne sisällön.

         Vastaanottakaa, Arvoisa Herra, korkeimman kunnioitukseni vakuutus.

         Valko-Venäjän tasavallan hallituksen puolesta


title: Komission päätös, annettu 5 päivänä helmikuuta 2016, Euroopan tutkimusneuvoston tieteellisen neuvoston tiettyjen jäsenten nimittämisestä

text:
               6.2.2016

               FI

               Euroopan unionin virallinen lehti

               C 47/4

         KOMISSION PÄÄTÖS,
   annettu 5 päivänä helmikuuta 2016,
   Euroopan tutkimusneuvoston tieteellisen neuvoston tiettyjen jäsenten nimittämisestä
   (2016/C 47/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tutkimuksen ja innovoinnin puiteohjelman ”Horisontti 2020” (2014–2020) täytäntöönpanoa koskevasta erityisohjelmasta ja päätösten 2006/971/EY, 2006/972/EY, 2006/973/EY, 2006/974/EY ja 2006/975/EY kumoamisesta 3 päivänä joulukuuta 2013 annetun neuvoston päätöksen 2013/743/EU (1) ja erityisesti sen 7 artiklan 1 kohdan,
   sekä katsoo seuraavaa:

               (1)

               Komissio perusti päätöksellä C(2013) 8915 (2) (sellaisena kuin se on myöhemmin muutettuna päätöksellä C(2015)788 (3)) Euroopan tutkimusneuvoston, jäljempänä ’ERC’, 1 päivän tammikuuta 2014 ja 31 päivän joulukuuta 2020 väliseksi ajaksi panemaan täytäntöön ne I osaan ”Huipputason tiede” sisältyvät toimet, jotka liittyvät päätöksen 2013/743/EU 3 artiklan 1 kohdan a alakohdassa tarkoitettuun erityistavoitteeseen ”Euroopan tutkimusneuvosto (ERC)”.

               (2)

               ERC koostuu päätöksen 2013/743/EU 7 artiklassa säädetystä riippumattomasta tieteellisestä neuvostosta ja mainitun päätöksen 8 artiklassa säädetystä erityisestä täytäntöönpanorakenteesta.

               (3)

               Päätöksen C(2013) 8915 2 artiklan 1 kohdan mukaan tieteellinen neuvosto muodostuu ERC:n puheenjohtajasta ja 21 jäsenestä.

               (4)

               Päätöksen 2013/743/EU 7 artiklan 1 kohdan kolmannen alakohdan mukaan tieteellisen neuvoston jäsenten toimikausi on rajoitettu neljään vuoteen, joka voidaan uusia kerran. Jäsenet olisi nimitettävä siten, että varmistetaan tieteellisen neuvoston työn jatkuvuus.

               (5)

               Joidenkin tieteellisen neuvoston jäsenten toimikausi päättyy 31 päivänä joulukuuta 2015, ja tieteellisen neuvoston jäsenyyksiä on tarpeen uusia.

               (6)

               Päätöksen 2013/743/EU 7 artiklan 1 kohdan toisen alakohdan mukaan komissio nimittää tieteellisen neuvoston jäsenet sen jälkeen, kun heidät on valittu tieteellisen neuvoston kanssa sovitulla riippumattomalla ja avoimella menettelyllä, johon sisältyy tiedeyhteisön kuuleminen sekä Euroopan parlamentille ja neuvostolle annettava selvitys. Tätä varten on perustettu pysyvä valintalautakunta, joka valitsee tieteellisen neuvoston tulevat jäsenet. Valintalautakunta on antanut komissiolle tieteellisen neuvoston jäsenten korvaamista koskevia suosituksia, jotka on hyväksytty,

         ON PÄÄTTÄNYT SEURAAVAA:
   1 artikla
   Nimitetään professori Sir Christopher CLARK ERC:n tieteellisen neuvoston jäseneksi ensimmäiselle toimikaudelle, joka päättyy 31 päivänä joulukuuta 2019.
   Nimitetään professori Barbara ROMANOWICZ ERC:n tieteellisen neuvoston jäseneksi ensimmäiselle toimikaudelle, joka päättyy 31 päivänä joulukuuta 2019.
   2 artikla
   ERC:n tieteellisen neuvoston jäsenet luetellaan tämän päätöksen liitteessä.
   3 artikla
   Tämä päätös tulee voimaan 1 päivänä tammikuuta 2016.

      Tehty Brysselissä 5 päivänä helmikuuta 2016.

            Komission puolesta

         Carlos MOEDAS

            Komission jäsen

      (1)  EUVL L 347, 20.12.2013, s. 965.

      (2)  Komission päätös C(2013) 8915, annettu 12 päivänä joulukuuta 2013, Euroopan tutkimusneuvoston perustamisesta (EUVL C 373, 20.12.2013, s. 23).

      (3)  Komission päätös C(2015) 788, annettu 17 päivänä helmikuuta 2015, Euroopan tutkimusneuvoston perustamisesta annetun päätöksen C(2013) 8915 muuttamisesta (EUVL C 58, 18.2.2015, s. 3).

      LIITE
      ERC:n tieteellisen neuvoston jäsenet

                  Nimi ja laitos

                  Toimikauden päättymispäivä

                  Klaus BOCK, Danish National Research Foundation

                  31. joulukuuta 2016

                  Margaret BUCKINGHAM, Pasteur Institute, Paris

                  30. kesäkuuta 2019

                  Christopher CLARK, University of Cambridge

                  31. joulukuuta 2019

                  Athene DONALD, University of Cambridge

                  31. joulukuuta 2016

                  Barbara ENSOLI, Istituto Superiore di Sanità, Roma

                  31. joulukuuta 2016

                  Nuria Sebastian GALLES, University of Pompeu Fabra, Barcelona

                  31. joulukuuta 2016

                  Michael KRAMER, Max Planck Institute for Radio Astronomy, Bonn

                  30. kesäkuuta 2019

                  Tomas JUNGWIRTH, Academy of Sciences of the Czech Republic

                  31. joulukuuta 2018

                  Matthias KLEINER, Technical University of Dortmund

                  31. joulukuuta 2016

                  Eva KONDOROSI, Hungarian Academy of Sciences

                  31. joulukuuta 2016

                  Barbara ROMANOWICZ, Berkeley Seismological Laboratory

                  31. joulukuuta 2019

                  Mart SAARMA, Helsingin yliopisto

                  31. joulukuuta 2016

                  Nils Christian STENSETH, University of Oslo

                  31. joulukuuta 2017

                  Martin STOKHOF, University of Amsterdam

                  31. joulukuuta 2017

                  Janet THORNTON, European Bioinformatics Institute (EMBL-EBI) European Molecular Biology Laboratory

                  31. joulukuuta 2018

                  Isabelle VERNOS, Institució Catalana de Recerca i Estudis Avançats, Barcelona

                  30. kesäkuuta 2019

                  Reinhilde VEUGELERS, Catholic University of Leuven

                  31. joulukuuta 2016

                  Michel WIEVIORKA, Centre for Sociological Analysis and Intervention, Paris

                  31. joulukuuta 2017

                  Fabio ZWIRNER, University of Padova

                  31. joulukuuta 2018


title: 2011/449/EU: Neuvoston päätös, annettu 28 päivänä kesäkuuta 2011 , Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyllä sopimuksella perustetussa terveys- ja kasvinsuojeluasioiden yhteisessä hallintokomiteassa omaksuttavasta Euroopan unionin kannasta mainitun sopimuksen liitteessä IV olevan lisäyksen V A jakson muuttamiseen  ETA:n kannalta merkityksellinen teksti

text:
               23.7.2011

               FI

               Euroopan unionin virallinen lehti

               L 193/5

         NEUVOSTON PÄÄTÖS,
   annettu 28 päivänä kesäkuuta 2011,
   Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyllä sopimuksella perustetussa terveys- ja kasvinsuojeluasioiden yhteisessä hallintokomiteassa omaksuttavasta Euroopan unionin kannasta mainitun sopimuksen liitteessä IV olevan lisäyksen V A jakson muuttamiseen
   (ETA:n kannalta merkityksellinen teksti)
   (2011/449/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 168 artiklan 4 kohdan b alakohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto on päätöksellä 2005/269/EY (1) hyväksynyt yhteisön puolesta Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen, jäljempänä ’assosiaatiosopimus’, tekemisen.

               (2)

               Assosiaatiosopimuksen liite IV sisältää sopimuksen eläinten ja eläintuotteiden, kasvien ja kasvituotteiden sekä muiden tavaroiden kauppaan ja eläinten hyvinvointiin sovellettavista terveys- ja kasvinsuojelutoimista, jäljempänä ’EU:n ja Chilen SPS-sopimus’.

               (3)

               Assosiaatiosopimuksen 89 artiklan 3 kohdalla perustetulla terveys- ja kasvinsuojeluasioiden yhteisellä hallintokomitealla, jäljempänä ’yhteinen hallintokomitea’, on EU:n ja Chilen SPS-sopimuksen 16 artiklan 2 kohdan c alakohdan nojalla valta tehdä päätöksiä EU:n ja Chilen SPS-sopimuksen lisäysten I–XII muuttamisesta.

               (4)

               EU:n ja Chilen SPS-sopimuksen lisäyksessä V olevan A jakson olisi sisällettävä tärkeysjärjestyksessä ensisijaiset alat tai osa-alueet, joille vastaavuus voidaan myöntää.

               (5)

               Chilen tasavalta haluaisi käyttää simpukoihin jalostuskäsittelyä, josta ei ole säädetty asianomaisessa unionin lainsäädännössä.

               (6)

               Jotta voidaan arvioida, voidaanko ehdotetulla jalostuskäsittelyllä saavuttaa samantasoinen kuluttajasuoja kuin unionin lainsäädännön mukaisella käsittelyllä, on käsittelyjen vastaavuus arvioitava.

               (7)

               EU:n ja Chilen SPS-sopimuksen 7 artiklan 4 kohdan toisessa alakohdassa edellytetään, että mainitun sopimuksen lisäyksessä V olevaa A jaksoa muutetaan yksilöimällä ensisijaiset alat tai osa-alueet ennen kuin vastaavuuden arviointia koskevat neuvottelut voidaan aloittaa. ”Kalastustuotteet”-ala ja sen osa-alue ”simpukat” olisi lisättävä kyseisessä lisäyksessä olevaan ensisijaisten alojen ja osa-alueiden luetteloon.

               (8)

               Näin ollen unionin olisi omaksuttava tähän liitetyssä yhteisen hallintokomitean päätösluonnoksessa esitetty kanta assosiaatiosopimuksen liitteessä IV olevan lisäyksen V A jakson muuttamiseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin kanta Euroopan unionin ja sen jäsenvaltioiden sekä Chilen tasavallan välisestä assosiaatiosta tehdyllä sopimuksella perustetussa terveys- ja kasvinsuojeluasioita käsittelevässä yhteisessä hallintokomiteassa, jäljempänä ’yhteinen hallintokomitea’, EU:n ja Chilen SPS-sopimuksen lisäyksen V A jakson muuttamiseen perustuu tähän päätökseen liitettyyn yhteisen hallintokomitean päätösluonnokseen.
   2 artikla
   EU:n ja Chilen SPS-sopimuksen lisäyksen V A jakson muuttamista koskeva yhteisen hallintokomitean päätös julkaistaan Euroopan unionin virallisessa lehdessä heti, kun se on hyväksytty.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 28 päivänä kesäkuuta 2011.

            Neuvoston puolesta

            Puheenjohtaja

         FAZEKAS S.

      (1)  Neuvoston päätös 2005/269/EY, tehty 28 päivänä helmikuuta 2005, Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen tekemisestä (EUVL L 84, 2.4.2005, s. 19).

      LUONNOS
      ELÄINTEN JA ELÄINTUOTTEIDEN, KASVIEN JA KASVITUOTTEIDEN SEKÄ MUIDEN TAVAROIDEN KAUPPAAN JA ELÄINTEN HYVINVOINTIIN SOVELLETTAVISTA TERVEYS- JA KASVINSUOJELUTOIMISTA TEHDYLLÄ EUROOPAN YHTEISÖN JA CHILEN TASAVALLAN VÄLISELLÄ SOPIMUKSELLA PERUSTETUN TERVEYS- JA KASVINSUOJELUASIOIDEN YHTEISEN HALLINTOKOMITEAN PÄÄTÖS N:o …/2011,
      …
      sopimuksen liitteessä IV olevan lisäyksessä V olevan A jakson muuttamisesta
      YHTEINEN HALLINTOKOMITEA, joka
      ottaa huomioon Euroopan yhteisön ja sen jäsenvaltioiden sekä Chilen tasavallan välisen sopimuksen eläinten ja eläintuotteiden, kasvien ja kasvituotteiden sekä muiden tavaroiden kauppaan ja eläinten hyvinvointiin sovellettavista terveys- ja kasvinsuojelutoimista, jäljempänä ’EU:n ja Chilen SPS-sopimus’, ja erityisesti sen 7 artiklan 4 kohdan toisen alakohdan,
      sekä katsoo seuraavaa:

                  (1)

                  EU:n ja Chilen SPS-sopimuksen 7 artiklan 1 kohdassa määrätään, että vastaavuus voidaan myöntää yksittäiselle toimenpiteelle ja/tai toimenpideryhmälle ja/tai johonkin alaan tai osa-alueeseen sovellettavalle järjestelmälle.

                  (2)

                  EU:n ja Chilen SPS-sopimuksen 7 artiklan 4 kohdassa määrätään, että alat tai osa-alueet, joilla vastaavuusmenettely voidaan aloittaa, luetellaan tärkeysjärjestyksessä lisäyksessä V olevassa A jaksossa.

                  (3)

                  Chilen tasavalta on ilmaissut kiinnostuksensa sisällyttää simpukat kalastustuotteiden osa-alueena lisäyksessä V olevaan A jaksoon ensisijaisena alana, jonka osalta olisi aloitettava niihin sovellettavien toimenpiteiden vastaavuuden arviointi.

                  (4)

                  Osapuolet sopivat yhteisen hallintokomitean viidennessä kokouksessa menettelyn aloittamisesta EU:n ja Chilen SPS-sopimuksen lisäyksessä V olevan A jakson muuttamiseksi tämän mukaisesti,

            ON HYVÄKSYNYT TÄMÄN PÄÄTÖKSEN:
      1 artikla
      Korvataan EU:n ja Chilen SPS-sopimuksen lisäyksessä V oleva A jakso tämän päätöksen liitteessä olevalla tekstillä.
      2 artikla
      Yhteisen hallintokomitean molemmat puheenjohtajat tai muut henkilöt, jotka on valtuutettu toimimaan osapuolten puolesta, allekirjoittavat tämän kahtena kappaleena tehdyn päätöksen. Päätös hyväksytään sopimuspuolten suostumuksella toimivien sihteerien välisellä kirjallisten muistioiden vaihdolla, jolla vahvistetaan tarvittavien sisäisten oikeudellisten menettelyjen päätökseen saattaminen.
      3 artikla
      Tämä päätös tulee voimaan päivänä, jona viimeinen kirjallinen muistio vastaanotetaan.

         Allekirjoitettu Santiagossa […] päivänä […] kuuta […]
         Allekirjoitettu Brysselissä […] päivänä […] kuuta […]

               Yhteisen hallintokomitean puolesta

               Chilen tasavallan valtuuskunnan johtaja

               Euroopan unionin valtuuskunnan johtaja

         LIITE

            Lisäys V

               ENSISIJAISET ALAT TAI OSA-ALUEET, JOILLE VASTAAVUUS VOIDAAN MYÖNTÄÄ, SEKÄ LAITOSTEN ALUSTAVAA HYVÄKSYMISTÄ KOSKEVAT EDELLYTYKSET JA MÄÄRÄYKSET

            A.   Ensisijaiset alat tai osa-alueet, joille vastaavuus voidaan myöntää

                        1)

                        Ala: Kalastustuotteet
                        Osa-alue: Simpukat


title: 2005/380/EY: Komission päätös, tehty 28 päivänä huhtikuuta 2005, yritysten hallinnointi- ja ohjausjärjestelmää ja yhtiöoikeutta käsittelevän hallituksista riippumattoman asiantuntijaryhmän perustamisesta

text:
               19.5.2005

               FI

               Euroopan unionin virallinen lehti

               L 126/40

      KOMISSION PÄÄTÖS,
   tehty 28 päivänä huhtikuuta 2005,
   yritysten hallinnointi- ja ohjausjärjestelmää ja yhtiöoikeutta käsittelevän hallituksista riippumattoman asiantuntijaryhmän perustamisesta
   (2005/380/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Toukokuussa 2003 hyväksytyssä komission toimintasuunnitelmassa yhtiöoikeuden uudistamiseksi ja omistajaohjauksen parantamiseksi Euroopan unionissa (1) esitetään useita toimenpiteitä, jotka ovat tarpeen yhtiöoikeuden ja hallinnointi- ja ohjausjärjestelmän sääntelykehyksen nykyaikaistamiseksi, täydentämiseksi ja yksinkertaistamiseksi.

               (2)

               Toimintasuunnitelmassa vahvistetaan, että asiantuntijoiden ja yleisön kuuleminen kuuluu olennaisena osana yhtiöoikeuden ja hallinnointi- ja ohjausjärjestelmän kehittämiseen Euroopan yhteisön tasolla.

               (3)

               Tämän vuoksi olisi perustettava yritysten hallinnointi- ja ohjausjärjestelmää ja yhtiöoikeutta käsittelevä hallituksista riippumaton asiantuntijaryhmä, joka pohtisi, keskustelisi ja neuvoisi komissiota hallinnointi- ja ohjausjärjestelmää ja yhtiöoikeutta koskevissa asioissa erityisesti toimintasuunnitelmassa esitettyjen toimenpiteiden yhteydessä. Ryhmään olisi sen vuoksi kuuluttava sellaisia erittäin päteviä henkilöitä, jotka toimivat liike-elämässä, akateemisissa yhteisöissä tai kansalaisyhteiskunnassa ja jotka voivat tarjota hallinnointi- ja ohjausjärjestelmää ja yhtiöoikeutta koskevaa erityistietämystään yhteisön tasolla.

               (4)

               Yritysten hallinnointi- ja ohjausjärjestelmää ja yhtiöoikeutta käsittelevän hallituksista riippumattoman asiantuntijaryhmän olisi laadittava oma työjärjestyksensä ottaen täysimääräisesti huomioon toimielinten tehtävät ja oikeudet,

         ON PÄÄTTÄNYT SEURAAVAA:
   1 artikla
   Perustetaan yhteisöön yritysten hallinnointi- ja ohjausjärjestelmää ja yhtiöoikeutta käsittelevä hallituksista riippumaton asiantuntijaryhmä (jäljempänä ’asiantuntijaryhmä’).
   2 artikla
   Asiantuntijaryhmän tehtävänä on tarjota komissiolle tämän pyynnöstä teknisiä neuvoja yritysten hallinnointi- ja ohjausjärjestelmää ja yhtiöoikeutta koskevia komission aloitteita varten. Ryhmän puheenjohtaja voi ehdottaa, että komissio kuulee ryhmää kaikissa alaan liittyvissä asioissa.
   3 artikla
   Asiantuntijaryhmään kuuluu enintään 20 jäsentä, jotka edustavat liike-elämää, akateemisia yhteisöjä tai kansalaisyhteiskuntaa ja joiden kokemus ja pätevyys yritysten hallinnointi- ja ohjausjärjestelmiä ja yhtiöoikeutta koskevissa asioissa tunnustetaan laajalti yhteisön tasolla. Komissio nimittää ryhmän jäsenet. Nimitys on henkilökohtainen. Ryhmän jäsenet antavat komissiolle neuvoja ulkopuolisista ohjeista riippumattomasti.
   Jäsenluettelo on liitteessä.
   4 artikla
   Asiantuntijaryhmän jäsenten toimikausi on kolme vuotta. Sama jäsen voidaan nimittää uudeksi toimikaudeksi. Kolmivuotisen toimikautensa päätyttyä ryhmän jäsenet jatkavat tehtävissään, kunnes heidän tilalleen on nimitetty uudet jäsenet tai heidät on nimitetty uudelleen. Jos ryhmän jäsen eroaa tehtävästään tai kuolee toimikautensa aikana, komissio nimittää uuden jäsenen 3 artiklan mukaisesti.
   5 artikla
   Komissio julkaisee jäsenluettelon Euroopan unionin virallisessa lehdessä.
   6 artikla
   Komission edustaja toimii asiantuntijaryhmän puheenjohtajana.
   Asiantuntijaryhmä voi komission kanssa siitä sovittuaan perustaa työryhmiä tarkastelemaan tiettyjä aiheita toimeksiannon mukaisesti. Työryhmät hajotetaan heti kun ne ovat täyttäneet toimeksiantonsa.
   Komissio voi kutsua asiantuntijoita ja tarkkailijoita, joilla on alan erityistietämystä, osallistumaan asiantuntijaryhmän ja/tai sen työryhmien työhön.
   7 artikla
   Asiantuntijaryhmä ja sen työryhmät kokoontuvat yleensä komission tiloissa komission päättämässä kokoonpanossa ja komission päättäminä aikoina.
   Asiantuntijaryhmä vahvistaa oman työjärjestyksensä komission esittämän luonnoksen pohjalta.
   Komissio huolehtii asiantuntijaryhmän sihteeristön tehtävistä. Asiasta kiinnostunut komission henkilöstö voi olla läsnä asiantuntijaryhmän ja työryhmien kokouksissa ja osallistua keskusteluihin.
   Komissio voi julkistaa Internetissä asiantuntijaryhmän tai sen työryhmien päätelmiä, tiivistelmiä, päätelmien osia tai valmisteluasiakirjoja asiakirjan alkukielellä.
   8 artikla
   Asiantuntijaryhmän jäsenten, tarkkailijoiden ja asiantuntijoiden matka- ja oleskelukustannukset, jotka liittyvät ryhmän toimintaan, korvataan komission voimassa olevien määräysten mukaisesti. He eivät saa palkkiota tehtävien hoidosta.
   9 artikla
   Tämä päätös on voimassa 27 päivään huhtikuuta 2008 asti.

      Tehty Brysselissä 28 päivänä huhtikuuta 2005.

            Komission puolesta

         Charlie McCREEVY

            Komission jäsen

      (1)  KOM(2003) 284 lopullinen.

      LIITE
      JÄSENLUETTELO

                  Gintautas BARTKUS

                  Theodor BAUMS

                  Francesco CHIAPPETTA

                  Thomas COURTNEY

                  Jean-Pierre HELLEBUYCK

                  Erich KANDLER

                  Vanessa KNAPP

                  Vratislav KULHÁNEK

                  Jukka MÄHÖNEN

                  Stilpon NESTOR

                  Jesper Bo NIELSEN

                  Jósef OKOLSKI

                  Leonardo PEKLAR

                  Colin PERRY

                  Enrique PIÑEL LÓPEZ

                  Geert RAAIJMAKERS

                  Joëlle SIMON

                  Mario STELLA-RICHTER

                  Daniela WEBER-REY

                  Patrick ZURSTRASSEN


Avis juridique important

|

32002D0034

2002/34/EY: Neuvoston päätös, tehty 20 päivänä joulukuuta 2001, 25 päivänä kesäkuuta 2001, 22 päivänä joulukuuta 2000, 25 päivänä kesäkuuta 1997 ja 22 päivänä maaliskuuta 1999 tehtyjen neuvoston päätösten muuttamisesta neuvoston pääsihteeristön palvelukseen määräaikaisesti siirrettävien sotilashenkilöstön ja kansallisten asiantuntijoiden päivärahan osalta

Virallinen lehti nro L 015 , 17/01/2002 s. 0029 - 0030

Neuvoston päätös,tehty 20 päivänä joulukuuta 2001,25 päivänä kesäkuuta 2001, 22 päivänä joulukuuta 2000, 25 päivänä kesäkuuta 1997 ja 22 päivänä maaliskuuta 1999 tehtyjen neuvoston päätösten muuttamisesta neuvoston pääsihteeristön palvelukseen määräaikaisesti siirrettävien sotilashenkilöstön ja kansallisten asiantuntijoiden päivärahan osalta(2002/34/EY)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan,sekä katsoo seuraavaa:(1) Neuvoston pääsihteeristön palvelukseen määräaikaisesti siirrettäviin kansallisiin asiantuntijoihin ja sotilashenkilöihin sovellettavien hallinnollisten järjestelyjen mukaan oleskelukorvausta alennetaan 75 prosenttia, jos palvelukseenottopaikkakunta sijaitsee alle 50 kilometrin päässä asemapaikasta.(2) Palvelukseenottopaikkakunnan osalta ei pitäisi ottaa huomioon neuvoston pääsihteeristön palvelukseen määräaikaisesti siirrettävän kansallisen asiantuntijan tai sotilashenkilön työskentelyä sen kolmen vuoden kauden aikana, joka päättyy kuusi kuukautta ennen hänen siirtymistään pääsihteeristön palvelukseen, jonkin muun jäsenvaltion diplomaattisessa edustustossa kuin sen, johon hänet siirretään, tai kansainvälisessä järjestössä,ON PÄÄTTÄNYT SEURAAVAA:1 artikla1. Korvataan neuvoston pääsihteeristön palvelukseen Euroopan unionin sotilasesikunnan perustamista varten määräaikaisesti siirrettävään kansalliseen sotilashenkilöstöön sovellettavista säännöistä 25 päivänä kesäkuuta 2001 tehdyn neuvoston päätöksen 2001/496/YUTP(1) 12 artiklan 3 kohta seuraavasti: "3. Oleskelukorvausta alennetaan 75 prosenttia sellaisen neuvoston pääsihteeristön palvelukseen määräaikaisesti siirrettävän sotilashenkilön osalta, joka sen kolmen vuoden kauden aikana, joka päättyy kuusi kuukautta ennen hänen siirtymistään neuvoston pääsihteeristön palvelukseen kansallisena asiantuntijana, asui pysyvästi tai harjoitti pääasiallista ammattitoimintaansa alle 50 kilometrin päässä paikasta, jonne hänet siirretään.Tätä säännöstä sovellettaessa ei oteta huomioon tilanteita, joissa neuvoston pääsihteeristön palvelukseen määräaikaisesti siirrettävä sotilashenkilö on työskennellyt muun jäsenvaltion palveluksessa kuin sen, johon hänet siirretään, tai kansainvälisen järjestön palveluksessa."2. Korvataan:- Euroopan unionin neuvoston pääsihteeristön virkamiesten sekä kansallisten hallintovirkamiesten ja kansainvälisten järjestöjen virkamiesten vaihtojärjestelmän puitteissa neuvoston pääsihteeristöön palvelukseen määrättäviin kansallisiin asiantuntijoihin sovellettavasta järjestelystä 22 päivänä joulukuuta 2000 tehdyn neuvoston päätöksen 2001/41/EY(2),- neuvoston pääsihteeristön (oikeus- ja sisäasioiden pääosaston) palvelukseen järjestäytyneen rikollisuuden torjunnan tehostamiseen tähtäävän ohjelman toteuttamiseksi määräaikaisesti otettaviin kansallisiin asiantuntijoihin sovellettavasta järjestelmästä 25 päivänä kesäkuuta 1997 tehdyn neuvoston päätöksen sekä- Euroopan unionin oikeus- ja sisäasioiden alan säännöstön hyväksymistä, soveltamista ja tosiasiallista täytäntöönpanoa unionin jäsenyyttä hakeneissa maissa koskevan yhteisen arvioinnin suorittamiseksi neuvoston pääsihteeristön (oikeus- ja sisäasioiden pääosaston) palvelukseen määräaikaisesti otettaviin kansallisiin asiantuntijoihin sovellettavasta järjestelmästä 22 päivänä maaliskuuta 1999 tehdyn neuvoston päätöksen,12 artiklan 3 kohta seuraavasti: "3. Oleskelukorvausta alennetaan 75 prosenttia sellaisen neuvoston pääsihteeristön palvelukseen määräaikaisesti siirrettävän kansallisen asiantuntijan osalta, joka sen kolmen vuoden kauden aikana, joka päättyy kuusi kuukautta ennen hänen siirtymistään neuvoston pääsihteeristön palvelukseen kansallisena asiantuntijana, asui vakinaisesti tai harjoitti pääasiallista ammattitoimintaansa alle 50 kilometrin päässä paikasta, jonne hänet siirretään.Tätä säännöstä sovellettaessa ei oteta huomioon tilanteita, joissa neuvoston pääsihteeristön palvelukseen määräaikaisesti siirrettävä kansallinen asiantuntija on työskennellyt muun jäsenvaltion palveluksessa kuin sen, johon hänet siirretään, tai kansainvälisen järjestön palveluksessa."2 artiklaTämä päätös tulee voimaan päivänä, jona se tehdään.Sitä sovelletaan 25 päivästä kesäkuuta 2001.Tehty Brysselissä 20 päivänä joulukuuta 2001.Neuvoston puolestaPuheenjohtajaC. Picqué(1) EYVL L 181, 4.7.2001, s. 1.(2) EYVL L 11, 16.1.2001, s. 35.


title: Euroopan parlamentin päätös (EU) 2015/1633, annettu 29 päivänä huhtikuuta 2015, vastuuvapauden myöntämisestä energia-alan sääntelyviranomaisten yhteistyöviraston talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/155

      EUROOPAN PARLAMENTIN PÄÄTÖS (EU) 2015/1633,
      annettu 29 päivänä huhtikuuta 2015,
      vastuuvapauden myöntämisestä energia-alan sääntelyviranomaisten yhteistyöviraston talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon energia-alan sääntelyviranomaisten yhteistyöviraston lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen energia-alan sääntelyviranomaisten yhteistyöviraston tilinpäätöksestä varainhoitovuodelta 2013 sekä viraston vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä virastolle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon energia-alan sääntelyviranomaisten yhteistyöviraston perustamisesta 13. heinäkuuta 2009 annetun Euroopan parlamentin ja neuvoston asetuksen (EY) N:o 713/2009 (5) ja erityisesti sen 24 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0117/2015),

         1.

            myöntää energia-alan sääntelyviranomaisten yhteistyöviraston johtajalle vastuuvapauden viraston talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman energia-alan sääntelyviranomaisten yhteistyöviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 18.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 211, 14.8.2009, s. 1.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


Avis juridique important

|

31977D0620

77/620/ETY: Neuvoston päätös, tehty 27 päivänä syyskuuta 1977, yhteisten tietojenkäsittelyhankkeiden neuvoa-antavan komitean perustamisesta tehdyn päätöksen 76/633/ETY muuttamisesta

Virallinen lehti nro L 255 , 06/10/1977 s. 0035 - 0035 Suomenk. erityispainos Alue 13 Nide 8 s. 0006  Kreikank. erityispainos: Luku 16 Nide 1 s. 0025  Ruotsink. erityispainos Alue 13 Nide 8 s. 0006

NEUVOSTON PÄÄTÖS,tehty 27 päivänä syyskuuta 1977,yhteisten tietojenkäsittelyhankkeiden neuvoa-antavan komitean perustamisesta tehdyn päätöksen 76/633/ETY muuttamisesta (77/620/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission laatiman päätösluonnoksen,sekä katsoo, ettäpäätöksellään 76/633/ETY(1) neuvosto perusti päätöksellään 76/632/ETY hyväksyttyjen yhteisten tietojenkäsittelyhankkeiden neuvoa-antavan komitean; on suotavaa mahdollistaa tämän komitean tehtävien laajentaminen,ON PÄÄTTÄNYT SEURAAVAA:1 artiklaPoistetaan päätöksen 76/633/ETY otsikosta sanat "neuvoston päätöksellä 76/632/ETY".2 artiklaLisätään päätökseen 76/633/ETY artikla seuraavasti:"4 artiklaKomitea huolehtii lisäksi neuvoston antamien, yhteisön tietojenkäsittelypolitiikan alaa koskevien säädösten mukaan komitealle kuuluvista tehtävistä näissä säädöksissä tarkoitetuissa tapauksissa ja niissä säädetyin edellytyksin."Tehty Brysselissä 27 päivänä syyskuuta 1977.Neuvoston puolestaPuheenjohtajaA. HUMBLET(1) EYVL N:o L 223, 16.8.1976, s. 16


title: Neuvoston päätös, annettu 17 päivänä toukokuuta 2011 , Euroopan kemikaaliviraston hallintoneuvoston 15 jäsenen nimittämisestä

text:
               21.5.2011

               FI

               Euroopan unionin virallinen lehti

               C 151/1

         NEUVOSTON PÄÄTÖS,
   annettu 17 päivänä toukokuuta 2011,
   Euroopan kemikaaliviraston hallintoneuvoston 15 jäsenen nimittämisestä
   2011/C 151/01
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 79 artiklan,
   sekä katsoo seuraavaa:

               (1)

               Asetuksen (EY) N:o 1907/2006 79 artiklassa säädetään, että neuvoston olisi nimitettävä Euroopan kemikaaliviraston hallintoneuvoston, jäljempänä ’hallintoneuvosto’, jäseniksi yksi edustaja kustakin jäsenvaltiosta.

               (2)

               Hallintoneuvoston jäsenet olisi nimitettävä kemikaalien turvallisuuden tai kemikaalien sääntelyn alalta hankitun asianmukaisen kokemuksen ja asiantuntemuksen perusteella varmistaen myös, että hallintoneuvoston jäsenillä on asiaankuuluvaa asiantuntemusta yleisistä, taloudellisista ja oikeudellisista asioista.

               (3)

               Toimikauden olisi oltava neljä vuotta. Toimikausi olisi voitava uusia kerran.

               (4)

               Neuvosto nimitti hallintoneuvostoon 27 jäsentä 7 päivänä kesäkuuta 2007 tehdyllä päätöksellä (2).

               (5)

               Mainitun päätöksen tekemisen jälkeen hallintoneuvoston belgialaisen (3), bulgarialaisen (4), tanskalaisen (5), latvialaisen (6), portugalilaisen (7), romanialaisen (8) ja brittiläisen (9) jäsenen tilalle on nimitetty uusi jäsen.

               (6)

               Belgian, Bulgarian, Tanskan, Saksan, Viron, Kreikan, Kyproksen, Latvian, Liettuan, Maltan, Puolan, Portugalin, Romanian, Slovakian ja Yhdistyneen kuningaskunnan nimeämät hallintoneuvoston jäsenet nimitettiin kaikki 31 päivänä toukokuuta 2011 päättyväksi kaudeksi. Näin ollen kyseisistä jäsenvaltioista olevat hallintoneuvoston jäsenet olisi nimettävä ja nimitettävä 1 päivänä kesäkuuta 2011 alkavaksi ja 31 päivänä toukokuuta 2015 päättyväksi kaudeksi.

               (7)

               Neuvosto on saanut tiedon kaikkien asianomaisten jäsenvaltioiden nimeämistä ehdokkaista,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan kemikaaliviraston hallintoneuvoston, jäljempänä ’hallintoneuvosto’, jäseniksi toiseksi toimikaudeksi, joka alkaa 1 päivänä kesäkuuta 2011 ja päättyy 31 päivänä toukokuuta 2015 (nimi, kansalaisuus ja syntymäaika):

               —

               Helmut DE VOS, Belgia, 25. helmikuuta 1978

               —

               Boyko Marinov MALINOV, Bulgaria, 30. elokuuta 1964

               —

               Eskil Toft THUESEN, Tanska, 4. syyskuuta 1965

               —

               Alexander NIES, Saksa, 27. tammikuuta 1956

               —

               Leandros NICOLAIDES, Kypros, 11. helmikuuta 1950

               —

               Armands PLÄTE, Latvia, 27. helmikuuta 1962

               —

               Francis E. FARRUGIA, Malta, 18. joulukuuta 1945

               —

               Mário GRÁCIO, Portugali, 5. toukokuuta 1971

               —

               Edita NOVÁKOVÁ, Slovakia, 8. heinäkuuta 1956

               —

               Arwyn DAVIES, Yhdistynyt kuningaskunta, 17. tammikuuta 1957.

         2 artikla
   Nimitetään seuraavat henkilöt hallintoneuvoston jäseniksi ensimmäiseksi toimikaudeksi, joka alkaa 1 päivänä kesäkuuta 2011 ja päättyy 31 päivänä toukokuuta 2015 (nimi, kansalaisuus ja syntymäaika):

               —

               Aive TELLING, Viro, 8. toukokuuta 1974

               —

               Kassandra DIMITRIOU, Kreikka, 30. kesäkuuta 1957

               —

               Marija TERIOSINA, Liettua, 4. marraskuuta 1952

               —

               Edyta MIĘGOĆ, Puola, 20. tammikuuta 1976

               —

               Ionuț GEORGESCU, Romania, 3. heinäkuuta 1976.

         3 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä toukokuuta 2011.

            Neuvoston puolesta

            Puheenjohtaja

         FAZEKAS S.

      (1)  EUVL L 396, 30.12.2006, s. 1.

      (2)  EUVL C 134, 16.6.2007, s. 6.

      (3)  EUVL C 16, 22.1.2010, s. 5.

      (4)  EUVL C 125, 13.5.2010, s. 6.

      (5)  EUVL C 282, 19.10.2010, s. 4.

      (6)  EUVL C 320, 16.12.2008, s. 4.

      (7)  Katso alaviite 5.

      (8)  EUVL C 73, 19.3.2008, s. 23.

      (9)  Katso alaviite 3.